
athologis  non  minus  quam  Clinicis  gravissimum  meditationis 
argumentum  nullo  non  tempore  suppeditavit  actio ,  ac  vis  ea  , 
quibus  mercurius  agit  in  viventem  oeconomiam  ,  tum  ut  virus  ve- 
nereum  destruat ,  cum  ut  morbum  ab  infensa  hujuscemodi  contage 
ortum  penitus  curet.  Fatendum  interim  est  prolatas  in  hanc  rem 
hypotheses ,  et  ipsasmet  clinicas  observationes  parum  hactenus 
profuisse  ad  rem  tanti  momenti  satis  superque  illustrandam. 

Hoc  phoenomenon,  quum  nec  sat  apte  concipi ,  neque  accurate 
explicari  posse  autumaverint  jatrochimici ,  nisi  prius  exploratum 
apprime  esset  cuinam ,  vel  quibusnam  humoribus  illud  nuberet 
metallum  ad  luem  veneream  expellendam ,  et  qua  demum  via  e 
viventi  corpore  eliminaretur,  id  ut  assequerentur,  nonnullas  habue¬ 
runt  sat  accuratas  eneheireses  in  sanguinem  ,  bilem ,  urinas  ,  alios- 
que  humores.  At  frustra  insudasse  dolendum  est ;  si  enim  excipias 
tentamenta  a  Zellero ,  et  Authenrietio  capta  ,  qui,  ex  una  drachma 
sanguinis  exsiccati ,  ab  animalibus  educti ,  quae  per  octo  vel  novem 
dies  hydrargirosi  subjecta ,  ex  ejus  vi ,  et  efficacitate  perierant , 
drachmam  fere  semissem  mercurii  vivi  obtinuisse  contendunt , 


Memoria  della  Ileale  Accadenda  delle  Scienze  di  Torino  Tcm.  xxix.  pag.  328. 


2 


(  quod  quidem ,  utpote  a  veritate  abhorrens  cum  cordatissimis  vi¬ 
ris  haud  esse  admittendum  censemus  ) ;  si  inquam  haec  excipias 
tentamina  ,  alia  nulla  habita  invenies  ,  quae  mercurii  in  humoribus 
praesentiam  ostendant,  et  propterea  ad  phoenomenon  concipiendum, 
atque  explicandum  veluti  manuducant.  Nullum  quippe  mercurii 
vestigium  in  humoribus  detectum  fuisse ,  ex  accuratis  chemicis  ten- 
tamentis  Bergmanni ,  Klaprothii ,  Cruik-Scankii ,  Carminati,  Mara- 
belli  ,  Rhadesii ,  Strabenovii ,  aliorumque ,  facile  colligitur.  Maximi 
esse  momenti  id  probe  noscere  ,  ac  definire  ipse  reputans ,  mei 
muneris  duxi  habita  specimina  iterare  ,  et  varios  humores  animales 
ab  individuis  syphilide  laborantibus ,  atque  subpositis  mercuriali 
diaetae  depromptos  ,  novis  tentamentis  subjicere  ,  ut  demum ,  apta 
instituta  encheiresi  ,  quid  sentiendum  esset ,  constituerem.  At  enim 
vero  ,  ingenue  profiteor  ,  etsi  pro  virili  parte  tentamenta  suscipe¬ 
rem  ,  varia  ,  ac  multiplici  ratione  iterarem ,  nihil  inde  profeci  , 
nullumque  vel  minimum  mercurii ,  vel  in  hoc  ,  vel  in  illo  humore 
occurrentis  indicium  detegere  potui. 

Obstupui ,  spem  tamen  non  amisi  :  et  ad  nova  suscipienda  expe¬ 
rimenta  hoc  magis  me  movit ,  mercurium  corpus  humanum  ingres¬ 
sum,  in  quo  nullo  modo  consistere  ,  ac  morari  potest ,  necessario 
quaque  via  eliminari  debere.  Mecum  reputans  igitur  mercurium 
sub  unguenti  saepius  forma  cuti  illitum  interiora  petere  ,  a  bi¬ 
bulis  cutis  vasculis  resorptum ,  per  hanc  viam  in  sanguinis  alveum 
traduci ,  maximam  eam  hic  pati  divisionem  ,  qua  metallum  capax 
est ,  quin  novam  fortasse  formam  nanciscatur  ;  reputans  hoc  prae¬ 
cise  modo  per  omnes  corporis  partes  distribui ,  eas  permeare ,  ut 
suos  per  universam  oeconomiam  effectus  exerceat  ;  reputans  tan¬ 
dem  futurum ,  ut  iis  praestitis  effectibus ,  debeat  indesinenter , 
sed  tamen  insensibili  modo  a  corpore  eliminari  ;  aliam  paratiorem 
ipsi  praesto  non  esse  viam  existimavi ,  quam  eam ,  quam  exhibent 
et  vasa  exhalantia  cutanea,  et  organa  Uropojetica. 

Hisce  fretus  rationum  momentis ,  atque  memoria  recolens ,  me 
nonnullos  probatae  auctoritatis  viros  audiisse  ,  qui  affirmaverint 

ipsis  in  summa  cutc  hominum  ,  qui  hydrargirosim  passi  erant ,  et 
gravi  hinc  intertrigine  laborabant,  sulphure  tum  mercurii,  sive 
aethiopem  mineralem ,  dum  intra  balnea  sulphurea  se  demergerent 
apparuisse  ,  illico  judicavi  ideo  frustranea  cessisse  tentamenta  a 
laudatis  summi  nominis  viris  suscepta  ,  tum  et  ea ,  quae  ipsemet 
in  variis  animalibus  humoribus  ,  speciatim  vero  in  urinis  habueram, 
eo  quod  mercurius  qui  minima  copia  corpus  sub  mercurialibus 
inunctionibus  ingredi  debet,  minima  etiam  copia  in  eliminatis  hu¬ 
moribus  deprehendatur ;  et  quod  omnis  instituta  encheiresis  habita 
fuerit  in  nimis  tenuem  humoris  delecti  copiam  propterea  experimen- 
tatoris  expectationem  irritam  evasisse  ,  quia  minima  mercurii  existentig 
copia,  et  reagentium  efficacitatem,  et  oculos  licet  acerrimos  eludat. 

Quapropter  maximam  humoris  copiam  esse  coacervandam ,  in 
eam  ita  congestam  esse  habenda  experimenta  dijudicans  ,  quo  ali¬ 
qua  ex  experimentis  summa  erui  posset ,  ad  id  operis  ipse  omni 
diligentia  in  hospitio  hujus  urbis  Charitatis  dicto  ,  et  in  ejus  Sec¬ 
tione  ,  dei  Bogetto  vocata  ,  quae  ad  syphilide  laborantes  curandos 
prorsus  accomodata  est  ,  sexaginta  urinarum  libras  ab  aegrotis 
mercuriali  curatione  subjectis  collegi ,  et  in  apto  vitreo  vase  col¬ 
locavi. 

Urina  ita  collecta,  atque  servata  bre^i  omnes  eas  acoris  spe¬ 
cialis  dotes  amisit ,  quibus  vix  evacuatae  donantur  urinae  eorum  , 
qui  hydrargirosim  patiuntur  ;  tunc  vero  alkalescens  facta  est ,  at¬ 
que  copiose  subsedit.  Sedimen  philtrationis  ope  a  superinnatante 
liquore  sejunxi ,  atque  opportune  reposui ,  ut  apta  dein  methodo 
ad  experientiae  trutinam  revocarem. 

Antequam  vero  experimenta  ex  hoc  urinarum  sedimine  haberem, 
apta  primum  esse  instituenda  tentamina  in  urinas  constitui ;  quae 
trans  philtrum  trajectae  multa  diaphaneitate  pollebant.  Ad  haec 
itaque  ,  ea  in  usum  vocavi  reagentia ,  quae  mercurii  existentiae 
alicubi  revelandae  apta  accuratior  chemia  docet;  at  perperam.  Tunc 
urinae  portionem  ,  quam  intactam  servaveram  ,  intra  vas  vitreum 
locavi ,  evaporationi  ad  perfectam  usque  siccitatem  subjeci ,  residuum 

diligentissime  collegi,  huic  anaticam  dosim  subcarbcnatis  potassae, 
et  pulveris  carbonis  admiscui ,  miscelam  in  vitream  retortam  im¬ 
misi  ,  hujus  bene  loricatae  collum  in  excipulum  figulinum  aqua 
repletum  ita  demersi ,  ut  aqua  ultra  quatuor  transversos  digitos 
supra  retortae  collum  ascenderet  ,  ac  demum  ,  rebus  ita  dispositis, 
ignem  retortae  admovi  ,  ea  arte  ,  ut  sensim  ,  quoad  fieri  potuit , 
ignis  actio  intenderetur  ad  incandescentium  usque  ,  debita  tamen 
semper  diligentia  servata  3  ne  retortae  vitrum  liquesceret ;  atque 
ita  per  horam  et  ultra  eandem  ignis  vim  servavi  donec  omnis 
fluidorum  evolutio  sileret. 

Aqua ,  quae  in  experimento  e  retorta  sub  vaporum  forma  erum¬ 
pebat  intra  apttfm  excipulum  excepta ,  opalinum  praeseferabat  co¬ 
lorem  ,  empyreumaticum  ammoniacalem  odorem  olebat  ,  distinctos 
alkalinos  characteres  exhibebat ,  nonnullaque  praebebat  vestigia  olei 
empyreumatici  animalis  ,  quod  ipsi  superinnatabat ;  at  ne  ex  hac 
quidem  aliquot  mercurii  indicia  eruere  potui  ,  licet ,  opportunis 
usurpatis  reagentibus,  eam  accuratum  ad  examen  revocaverim.  Re¬ 
siduum  autem  in  retorta  a  destillatione  superstes  ,  praeter  mate¬ 
riem  carbonaceam  ,  alkalinam  ,  quibusdam  principiis  salino-terrosis 
nuptam ,  nihil  quidquam  exhibuit. 

Quum  itaque  in  liquida  urinarum  parte  nihil  mercurii  detegerem  , 
operae  praetium  erat ,  ut  apta  methodo  tentarem  spontaneum  earum 
sedimen,  intra  quod  suspicabar,  mercurium,  a  reliquis  urinarum  par¬ 
tibus  ,  dum  alkalinam  nanciscebatur  indolem  ,  sejunctum  ,  et  sub- 
oxidi ,  vel  sub  salis  forma  depositum ,  aliisque  earumdem  salibus 
nuptum  contineri. 

Quo  suspicio  in  demonstratam  veritatem  abiret  ,  sequentia  ha¬ 
bui  experimenta  ;  primo  supra  cupri  laminam ,  apprime  perpolitam, 
et  aqua  madidam  diu  confricavi  praecipitatum ,  quod  ab  urina 
sponte  secesserat :  eadem  autem  ne  hylum  quidem  dealbata  est  ; 
cum  hoc  praecipitato  dein  commiscui  aequale  pondus  sub  carbo- 
nati  potassae,  et  carbonis  pulverati ;  mixturam  in  retortam  vitream 
rite  loricatam  immisi,  cui  alludi  sufficientem  aquae  purae  quantitatem, 


ut  In  mollem  pastam  coalesceret;  collocata  tunc  Super  furnum  retorta , 
excipulum ,  aqua  pura  plenum sic  accomodavi ,  ut  ejus  collum 
intra  aquam  sat  alte  mergeretur  ;  deinde  ignem  retortae  admovi  , 
quem  gradatim  adauxi  usque  ad  fnajorem  eam  temperiem ,  cpiam 
vitrum ,  quin  liquescat ,  potest  ferre  ,  eamque  ita  intensam  ,  per 
horam  circiter ,  attentissime  servavi ,  donec  jam  omnis  fluidorum 
evolutio  siluerat. 

In  hoc  experimento  aqua  ,  in  excipulo  contenta ,  leviter  opalina 
facta  est ,  ac  ,  licet  odorem  cmpyreumaticum  ammoniacalem  emit¬ 
teret  ,  et  nonnulla  olei  empyreumatici  indicia  praeberet  ,  quam¬ 
quam  multo  minori  gradu  ,  quam  in  praecedenti  experimento  ,  at¬ 
tamen  haec  adnotanda  se  milii  exhibebant.  Aquam  intra  excipulum 
contentam  ,  maxima ;  qua  per  me  fieri  potuit  dexteritate  ,  omnique 
diligentia  per  decantationem  in  aliud  excipulum  effudi ,  eamque 
aptioribus  in  usum  vocatis  reagentibus  tentavi ,  ut  inde  mercurium 
detegerem  ,  quocumque  tandem  sub  statu  in  ea  occurrere  posset  ; 
at  neque  quidquam  mercurii  inde  reperire  potui. 

Supererat  in  fundo  vasis  ,  e  quo  aquam  per  decantationem  edu¬ 
xeram  ,  praecipitatum  pulveriforme  ,  brunei  coloris  ;  hoc  diligenter 
plumae  ope  collegi ,  ac  supra  carlliam  bibulam  locavi ;  absorpta 
ita  aqua,  et  pulvere  sicciori  reddito  simplicem  compressionem  in 
illud  institui  ;  haec  vero  sat  fuit ,  ut  innumeri  illico  apparuerint 
quam  maxime  exigui  globuli  mercuriales  ,  qui  simul  aggregati  sat 
conspicuam  mercurii  vivi  massam,  viginti  et  ultra  granorum  pon¬ 
dus  superantem  exhibuerunt. 

Admiratione  motus ,  non  tamen  agendorum  immemor ,  retor- 
tam  attentum  ad  examen  revocavi ,  atque  non  sine  novo  stupore 
inveni  in  ipsius  collo  innumeros  liujusce  metalli  globulos  ,  retentos 
ab  oleo  empyreumatico  ,  in  ipsa  operatione  comparato  ,  a  quo  col¬ 
lum  retortae  inquinabatur. 

Ex  his  ,  quae  dixi ,  experimentis  ,  et  ex  summa  eorum  ,  quae 
inde  luculentissime  eruuntur,  mihi  videor  sequentia  deduci  posse; 


nimirum  : 

i In  urina  syphiliticorum ,  qui  inunctionibus  mercurialibus  ob  „ 
noxii  sunt  mercurium  existere  sub  forma  salis. 

2.0  In  ea  ipsa  solutum  servari  ope  acidorum ,  quae  in  ea  libera 
sunt. 

3.°  Mercurium ,  quacumque  sub  forma ,  ab  urina  secedere , 
quum  urinae  acida  saturentur  ab  ammoniaca  ,  quae  gignitur  a 
decompositione  materialium  immediatorum ,  quae  ipsa  continet , 
ureae  praesertim ,  utpote  quae  materiale  sistat  ad  putridam  fer- 
mentationem  ,  prae  reliquis  pronum.. 

4-°  Mercurium  a  vasis  lymphaticis  absorptum  per  majores  hujus 
systematis  truncos  in  sanguinis  alveum  affundi. 

5.°  Mercurium  sanguini  admixtum,  ob  maximam ,  qua  pollet, 
divisibilitatem  ,  omnes  humani  corporis  partes  pervadere  ,  atque 
ubi  vis  per  universum  corpus  suam  actionem  exerere. 

6.°  Mercurium ,  in  viventi  oeconomia  ,  virium  ehemico-vitalium 
actioni  subjectum  ,  maxima  ex  parte  ,  vel  etiam  ex  integro  oxidari, 
et  salificari ,  atque ,  sub  hac  forma ,  ab  humana  machina  praeser¬ 
tim  per  lotia  eliminari. 

7  0  Oxidationem  mercurii ,  sive  ex  parte  tantum  contingat ,  sive 
ex  integro  eveniat ,  aut  lente  ,  aut  prompte  effici  ,  prout  varia  est 
solidorum  vitalis  conditio  ,  varia  humorum  erasis ,  aut  dyscrasia,, 
qua  aeger  detineatur ,  prout  varius  est  denique  celticae  affectionis 
gradus  ;  hinc  ratio  variorum  effectuum  mercurii ,  qui  in  variis  ob¬ 
servantur  individuis. 

8.°  Mercurium  in  syphilidis  curatione  agere  :  primo  per  se  ,  hoc 
est,  subducendo  a  vim  aliquod  ex  principiis,  e  quibus  componi¬ 
tur  ,  et  fortasse  oxigenium  ,  quod  ex  analogia  inter  ejus  elementa 
adesse  deducimus  ;  secundo ,  ob  novas  qualitates  ,  quas  acquirit , 
dum  salinam  formam  sumit. 

9.0  Effectus ,  quandoque  funestos  istius  metalli  ,  fortasse  pendere 
ab  ipsius  intra  oeconomiam  stasi ,  quum  scilicet  adjuncta  quaedam 
prostant ,  quae  quominus  eliminari  possint  praepediunt ;  quod  qui¬ 
dem  evenire  potest  ,  sive  ex  nimia  dosi ,  qua  adhibitum  fuit ,  sive 

ob  singulares  non  penitus  hactenus  perspectas  in  functionum  exer¬ 
citio  ,  aberrationes  :  tunc  vero  mercurium  agere  ,  non  ut  mercu¬ 
rium  metallicum ,  sed  ut  sal  istius  metalli ,  quod  organicos  textus 
offendat ,  ac  ea  gravissima ,  et  proteiformia  symptomata  pariat 
quae  morbum  mercurialem  constituunt. 

10. °  Remedia  actuosiora  ,  et  aptiora  ad  teterrimi  morbi  mercuria- 
lis  curationem ,  ea  comparata  videri ,  quae  ad  salinam  mercurii 
formam  immutandam  valent ,  uti  sunt  sulphur ,  sulphureta  alkalina, 
aquae  sulphureae ,  una  cum  illis  aliis  ,  quae  potis  sunt  secretivam 
organorum  cutanei  ,  et  uropojetici  actionem  augere,  quemadmodum, 
ad  exemplum,  antimoniali.a  nonnulla  praeparata,  guajacum ,  salsa- 
parilla,  et  similia. 

11. °  Hasce  illationes,  si  per  experimenta,  et  observationes  con¬ 
firmarentur  ,  posse  et  illustrare  modum  actionis  nonnullorum  re¬ 
mediorum,  illorum  praesertim  ,  quae  a  fossili  regno  sunt  deprompta. 


c  . 


./  '■ 

■',/  .  > 

■  a,  i,  .  \ 

- 

.  •'  r V) 

■ '  % 

•  :> 

'■!  '  i 


*  ,  * 

•  "  *,  •*  •  j, ' .  ■*!  C 

•  ‘  .  ^  i }  i 

'•  :  ■  ••  i  *  .  V  .  r- ... 


•  "  .  %  "■  ‘  ^ 


■  !  ' 


--  ' 

' 


■<  / 


■/ 


# 

' 

.  :h  '■  r'  V 
-  ■  ,  ;l 


) 


\ 


/ 


